Protokoll fra felles styremøte i MNTF / LTE AS 25.02.21 Microsoft Teams

Tilstede: Asbjørn Opdal, Jan Frode Holltrø, Odd Haugdahl, Aina Westberg, Morten Valstad, Reidar Samskott, Robert Jakobsen, Trude Gulbrandsen, Thea Indrebø, Jan Ola Riseth

Per Grøtte ÅF Advansia

Ikke tilstede: Sverre Hosen, Hilde Nordtiller

Referent: Odd Haugdahl

1. **Godkjenning av møtereferat LTE 04.02.21**Protokoll godkjent- ingen merknader mottatt.

**Status Arena Midt-Norge**

1. Prosjektet har i dag mottatt IG2 for prosjektet -Igangsettingstillatelse resterende arbeider infrastruktur Arena Midt-Norge travbanen. I dette ligger at Jordflyttingsplan og VA-plan er godkjent av kommunen.

Per Grøtte orienterte om Jordflyttingsplan og avtale med Orkla maskin om arbeider på Storås som er mottak av jord fra Fannrem og bearbeidelse av området etter godkjent plan for jordflytting. Avtalen presenteres så fort som mulig for Orkla Maskin, signeres så fort som mulig og arbeider kan starte. PL Per Grøtte ser Ingen risiko med fremlagt kontrakt. Beslutning.: Prosjektleder Per Grøtte og Byggherrerepresentant Asbjørn Opdal gis fullmakt til å signere avtale og starte arbeider.

Per Grøtte orienterte om siste møte med Solberg Maskin 25/2 angående kontraktsforslag og meldte endringer. Avtaledokument med vedlegg ble gjennomgått og kommentert.

Beskrivelse av oppdrag og kontrakt
Totalentreprenøren Solberg Maskin skal levere grunnarbeid og masser, veger, gangveger, hesteveger, rettstrekk, travbane, gjerder, belysning, VA-anlegg, rivning samt infrastruktur for høyspent, el, IKT og annet på området iht. beskrivelser, tegningsunderlag og reguleringsplan for området, vedtatt 24.06.2020.

Totalentreprenøren har gjennomgått konkurransegrunnlaget og bekrefter at konkurransegrunnlaget er hensyntatt i tilbudssummen for arbeidene. I konkurransegrunnlaget er det brukt ulike begreper som entreprenør og leverandør – som alle betyr totalentreprenøren når det gjelder Solberg Maskin sine kontraktsarbeider.

Det har vært overordnet å endelig definere leveransen fra totalentreprenøren. Partene har gjennom en samhandlingsfase (5 mnd) utført supplerende grunnundersøkelser, kartlegging og prosjektering. Partene har blitt enige om at en del forhold som har kommet frem, er i strid med tilbudsgrunnlaget og derfor betinger et tillegg i tilbudssummen. Dette fremkommer som korreksjoner i prisoppstillingen og er detaljert i vedlegg 1.

Vedlegg 2 er en oppstilling av forhold som er kommet frem i samhandlingsfasen og som videreføres i prosjektet.

Totalentreprenøren har i samhandlingsfasen tilnærmet fullført prosjekteringen. Dette var i henhold til egen avtale inngått tidlig i samhandlingsfasen for å minimere tidsforsinkelsen. Prosjekteringen har ikke avdekket ytterligere endringer som følge av uoverensstemmelser eller feil i tilbudsgrunnlaget, enn hva som er spesifisert og hensyntatt over.

Totalentreprenøren vil som beskrevet oversende prosjektering til kontroll hos byggherren.

Videre har partene diskutert og blitt enige om noen presiseringer og tillegg til kontrakts-betingelsene. Disse er spesifisert i vedlegg 3.

Fakturaer som Solberg Maskin har levert før kontraktsignering (minus godkjente endringer og samhandling), gjelder som avdrag (delbetaling) på kontraktssummen iht til omforent avtale.

Solberg maskin skal bekrefte avtaleutkast og levere ny fremdriftsplan i morgen. Avtalen signeres under forutsetning svar på lånetilsagn og gjennomgått i styremøter MNTF/LTE tirsdag 2.mars. Videre planlegges gjennomgang med styret i DNT neste uke.

Under forutsetning av godkjenninger i bank og styremøte 2/3 gis Prosjektleder Per Grøtte og Byggherrerepresentant Asbjørn Opdal fullmakt til å signere avtale og starte arbeider.

1. Per Grøtte orienterte om at Ruta har nå levert en ny forbedret detaljbeskrivelse på leveranse som er kommentert og sendt over. Overordnet kontrakt avtale er i sluttfase og kommentert. Per vil gi foreløpig tilbakemelding på kontrakt og entreprise – kostnad, igangsettingsplan for bygg-entreprise på møte 2/3.
2. Robert orienterte om lånetilsagn fra Bank. Behandles i bank 02.03.21.

Garantibehov ift. entrepriser tas med.

1. Asbjørn orienterte om status på utvidelse av forskudd fra Leangen Bolig.
2. **Beslutningsprosess for igangsetting**For signering av kontrakter se sak 2 , 3, 4 og 5. Styret ser på muligheten for å utsette kontrakt på av asfaltering, energisentral, ride hall og staller slik at man kan vurdere behovet for denne infrastrukturen opp mot totaløkonomi i prosjektet og muligheten for å redusere noe av mellomfinansieringsbehovet.
3. **Robert orienterte om status ny hjemmeside**[**www**.arenamidtnorge.com](http://www.arenamidtnorge.com)

Robert er ansvarlig for siden og legger ut etter koordinering med Asbjørn.
Sverre sender ut melding til alle styremedlemmer i MNTF, driftsselskap og eiendomsselskap og travlagsledere når siden oppdateres med info.